Nyeste Skilderie af Kiøbenhavn, 1815-12-12
Blandede Efterretninger. J Christiania er udkommen følgende Jndbydelse: "Alt ere meer end atteenhundrede Aar henrundne fra den Tid af, da første Gang det glade Budskab lød paa Jorden, at os en Frelser, var født i Davids Stad, at Naadens Dør ved ham var aabnet for den faldne Menneskeslægt. Jkkun faa ringe Hyrder var det, hvem dengang disse glade Tidender bragtes af de himmelske Hærskarer; men mange, utallige ere de, der siden i Tidens Løb have modtaget det trøstefulde Budskab; thi ikke blev det uopfyldt, hvad Frelseren sagde til sine Disciple, inden han vendte tilbage til sin himmelske Fader: "gaaer hen, og lærer alle Folk, og døber dem i Faderens, Sønnens og den hellige Aands Navn!" Ei blot vandrede disse hans Udsendte Landene om, og udsaaede Ordets Sæd, at det bar rigelig Frugt; men de nedskreve og, hvad han havde lært dem, alt som Aanden gjentog det i deres Jndre, og de fæstede saaledes i varine Tegn den levende Røst, at den maatte tone uforvansket og klar til de sildigste Slægter, og at Ordet kunde vandre fra Land til Land, fra det ene Folk til det andet, bringende Betleren saavelsom Førsten Fredens og Naadens glade Budskab. - Visselig have vi ogsaa Aarsag til at glæde os over, at Læren ei blot ved mundtlig Overantvordelse er bleven forplantet til os. Der vare mørke Tider, i hvilke man gjemte den hellige Skrift, som var den blot for de Vise og Lærde, omendskjøndt dog Frelseren selv haver sagt, at for de Umyndige og for de Fattige skulde Evangelium prædikes." Følgen var og, hvad stedse vil skee, hvor Bibelen, glemmes, at Menneskepaafund udgaves for Herrens Bud, og at den menneskelige Aand blev bunden med beskjemmende Lænker. - Hine Tider ere forbi. Luther brød Pavemagtens Ang, da dens Time var kommen, og Bogtrykkerkonsten gjorde det mueligt, at Bibelen nu kunde komme ei blot i Paladset og i den Lærdes Kammer, men ogsaa i Bondens Stue - og, mon den ei der var en kjærkommen, en fremfor hver Anden velgjørende Gjest? Dog - ogsaa denne Tid synes om ei at være aldeles forbi, saa dog nær ved at udrinde! Faa ere de, som i vore Dage læse Bibelen, end færre de, som have den kjær. Man klager over, at den er saa kostbar, at den ei engang er at faae. Vist nok er dette en sørgelig Sandhed; men dog burde vi glæde os, hvis denne Klage kom deraf, at Herren havde, som Propheten siger, sendt Hunger og Tørst udi Landet; ei Hunger efter Brød og ei Tørst efter Vand; men Hunger og Tørst efter Herrens Ord. Dog var dette Grunden, da hævede Klagen sig selv, da vilde vel Bibelen baade blive trykket og kjøbt, uden at dertil gjordes særdeles Anstalter. Visselig, Vantroe og Ligegyldighed for Sjelens Vel ere mere end Tidens Tryk Aarsag i, at Bibelen vorder sjeldnere hos Borger, og Bonde. Troe vi imidlertid end, at dette er saaledes i Sandhed, saa sømmer det sig dog ei for troende Christne, at være uvirksomme. Kunne vi end ei standse Tidernes Strøm, saa bør vi dog gjøre, hvad vi formaae, overladende til Alstyreren, om, og hvorvidt det skal virke. - Hæderligt er os derfor det Samfund, der i England haver forenet sig i det christelige Øiemeed, at udbrede Bibelens Kundskab, saavidt de det formaae, til alle Jordens Nationer. Med den hæderligste Anstrengelse og Jver og med sjelden Kraft har dette Selskab virket til Opnaaelsen af sit Øiemeed. Jet Tidsrum af 10 Aar har det uddeelt flere hundrede Tusinde Bibler og nye Testamenter, foruden nogle Millioner af mindre Opbyggelses=Skrifter. Det har derhos med overordentlig Møie og Bekostning stræbt at faae den hellige Skrift oversat og trykt i fjerne, fremmede Nationers Tungemaal, for hvem den endnu var enten aldeles ikke, eller dog ikkun lidet bekiendt. Ogsaa hos andre Europas Folk vaagnede ved dette Selskabs lysende Exempel, Opmuntring og kraftige Understøttelse Lyst til i det Mindre at efterligne deres Virksomhed og saaledes at slutte sig som medvirkende Leed til det større Hele. J flere Aar har et saadant Selskab bestaaet i Sverrig under Navn af det evangeliske Selskab, og i forrige Aar oprettedes et Bibelselskab i Danmark, hvis Hensigt er at medvirke til den hellige Skrifts Udbredelse især hos Almuen og de Fattige, og Norge er da altsaa det eneste af de 3de nordiske Riger, som ei endnu har deeltaget i den store og velgjørende Plan. Jkke desmindre er der dog vel neppe noget Land i Europa, der mere trænger til et saadant Selskabs Stiftelse end vort Fædreneland, især efter Fraskillelsen fra Danmark. Vore Bogtrykkerier, ere faa og tillige saa indskrænkede, at det ei engang er at haabe, vi i dem skulle kunne faae en Bibel Udgave trykt, end sige trykt for billig Priis, og formedelst vore Penges ringe Værd, ville de fra Danmark forskrevne Bibler vorde overmaade dyre, hvorfor ogsaa, i det mindste paa de fleste Steder i Riget, hverken Bibler eller nye Testamenter ere at faae. Hvo som elsker Fædrenelandet, og som tillige troer, at skulle dets dybe Saar lægges, da maa Erkiendelse af vor Synd og Trangen til Guds Ord atter opvaagne og kraftigen udbrede sig blandt os, hvo som virkeligen troer, at Gudsfrygt er Rigernes Styrke, vil derfor med Glæde erfare Hans Exellence Statsraad, Grev Rosenblads Opfordring til flere af den norske Geistlighed om at stifte et lignende Samfund i Norge som det i Sverrig saakaldede evangeliske Selskab, hvis Formaal nemlig skulde være at før ge for, at Bibler og nye Testamenter bleve trykkede og deels solgte for en modereret Betaling, deels gratis uddeelte, ligesom det og ved Trykning og Uddeling af mindre Opbyggelses=Skrifter maatte søge at vække og nære et christeligt Sindelag. Vel fordrer Opnaaelsen af dette Formaal store og varige Anstrengelser; men vi tvivle dog ei om, at vort Fædreneland jo eier endnu Mange, der agte et saadant Maal Anstrengelse værdt, og vi kunne saa meget mere haabe, at Værket ei vil savne den fornødne Understøttelse, da Hans kongelige Høihed Kronprindsen har til det vordende Selskabs Fond naadigen skienket 6600 Rdlr. Banco, og har saaledes givet et glædeligt Beviis paa, at det er ham vigtigt, at christelig Kundskab og Troe vorder udbredet og befæstes hos det norske Folk, hvis Regent han efter Forsynets Villie er kaldet at blive. - Grundvolden er altsaa lagt - og ville de, der kunne, efter Evne bidrage, da tør vi og med Guds Hielp haabe, at den lagte Plan ei skal savne Midlerne til sin Udførelse. - Vi undertegnede Ordets Tienere blandt Norges Folk opfordre da herved vore Landsmænd til med os at forene sig til et norsk Bibelselskab, hvis Formaal er at fremme den hellige Skrifts Udbredelse, blandt Almuen især, i vore Fædreland, og tillige at lade mindre Skrifter uddele, der kunne fremme christelig Oplysning og Opbyggelse. Til den Ende vil man søge at faae et nyt Bogtrykkerie etableret i eller ved Christiania, der, saalænge det behøves, udelukkende maatte beskjæftige sig med Trykningen af Religions skrifter, og maatte, indtil dette kan komme istand, Bibler fra Danmark anskaffes og uddeles, hvor det meest gjordes Behov. Til at fremme denne for alle christelig Tænkende vigtige Sag, kan Enhver efter Evne bestemme ved Jndtrædelsen i dette Selskab, hvormeget han enten aarligen eller engang for Alle vil bidrage, og, naar saa mange af vore Medborgere have forenet sig med os, at vi kunne ansee vort Selskab for stiftet, skulle de nærmere Bestemmelser om Selskabets Jndretning og Bestyrelse vorde fremlagte og fastsatte. Vi tilføie ikkun, at den nye Ugave af den hellige Skrift vil med mueligste Tydelighed stræbe at forene den strengeste Troskab og i det Hele ei, hvor den hellige Text tillader det, afvige fra den ældre bekjendte Oversættelse. Maatte den Almægtige velsigne det Værk, hvorpaa vi her opbyde vore Landsmænd at lægge Haand! Maatte derved dog mange – alt flere og flere føres tilbage til ham, den Guds Eenbaarne, som er Veien og Sandheden, og Livet, og uden hvem Jngen kommer til Faderen, Maatte Vantroe og Letsind og Egennyttens onde Aand vige for christelig Troe og Kjærlighed – lader os i det mindste, haabende dette ei af vor egen Afmagt, men af Guddommens Naade, stræbe at sørge for, at dog Jngen af Mangel skal savne hiin Bøgernes Bog, gjennem hvilken den hellige Aand talte til vore Fædre, som den end taler til os, naar vi blot ville høre dens Stemme!